Januar 1932. Adolf Hitler tog Tyskland med storm.
Der var kun to måneder til præsidentvalget-
-og han var i gang med at omvende nye vælgere til nazistpartiets sag.
Tyske kvinder stemte på ham i forbløffende stort antal.
Der findes optagelser af Hitler, der bliver stormet af kvinder på gaden-
-som om han var Beatles eller sådan noget.
Og det er ikke kun kvinderne, der er fascinerede af ham.
De kan slå os ihjel, men vi overgiver os aldrig!
Men bag kulisserne tog valgkampagnen hårdt på ham.
Efter en af sine taler sidder han omme bagved, badet i sved.
Han spiser en skål suppe, og hans hånd ryster ukontrollabelt.
Denne mand har svedt al sin energi ud i løbet af de sidste to timer.
Men for nazisternes Fører ville det være alt besværet værd-
-hvis han opnåede sit endelig mål: altomfattende magt.
Tyskland marcherer i os!
Hitler. Hvem er manden bag uhyret?
Der var mange elementer, der ikke hang sammen.
En ensom teenager, der blev en folkehelt.
Han var det tyske folks frelser.
Hvordan opnåede han det?
Det var alt sammen skuespil. Det var et show.
Dette er den definitive fortælling om verdenshistoriens mest forhadte mand.
HITLER DEN DEFINITIVE FORTÆLLING
Adolf Hitler var den ultimative politiske fugl føniks.
Fra 1928 til 1934 stod han over for både katastrofale valgresultater-
-og private skandaler i sin stræben efter at blive Tysklands enehersker.
I 1928 var Tysklands økonomi ved at være kommet sig efter 1. verdenskrig.
Men 39-årige Adolf Hitler vidste, at hans parti byggede på utilfredshed-
-og det kommende rigsdagsvalg ville blive en politisk lakmusprøve.
Hans propagandafolk arbejdede ekstra hårdt.
Hitler og hans ledere havde høje forhåbninger til valget i 1928.
De havde virkelig arbejdet hårdt.
Maj 1928. På trods af deres optimisme-
-var valget en katastrofe for det lille nazistparti.
Kun 2,8% af de tyske vælgere stemte på nationalsocialisterne.
De får kun 12 pladser ud af de 500 i Rigsdagen. Det er et hårdt slag.
Hitler og nazisterne bliver i stigende grad set som ligegyldige.
Bare nogle bøller fra Sydtyskland, som er grove og ubehagelige.
De er antisemitter, og de udnytter de værste sider af mennesker.
Det dårlige resultat fik nazisterne til at søge inspiration hos Føreren.
Han sagde: "Kampen fortsætter. Vi kæmper ufortrødent videre."
Men nu vil de tage fløjlshandskerne af, slå til mod Tysklands fjender-
-og få de fjender til at betale for, hvad de har gjort.
Han mener, at partiet nu vil gå ud og slås mod kommunisterne på gaden.
Hitler indgød sine tilhængere nyt mod og fik gjort sig selv-
-til den uundværlige leder af nazistpartiet.
Hitler ser tydeligvis sig selv som lederen, der skal redde Tyskland.
Han vil redde Tysklands sjæl og krop.
Men hvis partiet skulle have indflydelse, skulle vinden vende.
I oktober 1929 medførte krakket på Wall Street finanskrise i USA.
Lån fra amerikanske banker hjalp med at opbygge tysk økonomi efter krigen.
Men nu var landet truet af bankerot, da USA krævede sine penge.
Nu er der krise. Nu mister tyskerne tilliden til det økonomiske system-
-og regeringens evne til at tage sig af dem.
Og så er Hitler pludselig redningsmanden.
De siddende politikere kan ikke få krisen under kontrol-
-så tyskerne søger mod de politiske ekstremer.
De stemmer på Hitler i protest.
Det er en protest imod verdensøkonomien og storkapitalen.
Hitler ved udmærket godt, at hans parti trives under de forhold.
Partiets medlemstal stiger kraftigt.
Hitler ville være godt forberedt på valget i 1930-
-så han satte gang i partiets propagandamaskine-
-anført af hans tidligere rival, Joseph Goebbels.
De iværksatte en række partimøder med Hitler som stjernen.
Tusinder kom for at høre Hitler tale ved et partimøde i Nürnberg.
Han lovpriste nationalisme, men dæmpede de ekstreme synspunkter.
Han underspiller antisemitismen-
-for han mener endnu ikke, at hovedparten af tyskerne går ind-
-for antisemitisme, men de går i høj grad ind for økonomiske reformer.
De er interesserede i en fremtid, hvor Tyskland er en stormagt.
Han er det, vi i dag ville kalde en politisk berømthed.
Han ville blive inviteret til talkshows og være på tv hele tiden.
Han har enorm tiltrækningskraft, især på kvinder, som agerer mødre for ham.
Og selv helt unge kvinder ser op til ham som en faderfigur.
Hitlers løfte om at genskabe tysk storhed gav genklang i befolkningen-
-og det beviste resultatet af valget i 1930.
De fik seks en halv million stemmer, 107 pladser i den tyske rigsdag-
-og blev landets næststørste parti.
Ved valget i september 1930 bliver han for alvor en global skikkelse-
-og en vigtig person i Tyskland.
August 1931. Hitler er nu en velhavende statsmand-
-og hans drøm om at herske over Tyskland er inden for rækkevidde.
Hitler er for første gang i sit liv en respekteret politiker-
-men på samme tid er hans privatliv helt ude af kontrol.
Hitler var 42 og ungkarl og hævdede, at han var viet til Tyskland.
Men det skyldtes i højere grad hans forliste forhold til yngre kvinder.
Hitlers romantiske forhold afspejler det, han så hos sine forældre.
Den dominerende mand og den lydige kvinde.
Hans forhold er ikke som forholdet mellem to kærestefolk-
-eller ægtefæller, men mere mellem far og datter eller far og hund.
De skal være fuldstændig underlagt ham.
Men da et af forholdene endte på tragisk vis-
-bragte det Hitlers planer om at blive Tysklands frelser i fare.
September 1931. Adolf Hitlers vigtigste forhold var til en kvinde-
-som boede i hans lejlighed i München og ofte blev set sammen med ham.
Hans 23-årige niece, Geli Raubal.
Hitler brugte Geli til at fremme billedet af sig selv som familiemand.
Men mange spekulerede over, hvad deres forhold egentlig dækkede over.
Geli beskrives som en smuk pige. Han er tydeligvis tiltrukket af hende.
Han holder hende tæt på sig. Vi ved ikke, om tiltrækningen var seksuel.
Upåagtet om de dyrkede sex eller ej, styrede Hitler Gelis liv.
Hitler vil kontrollere hende. Han vil være den eneste mand i hendes liv.
Han finder ud af, at hun har et forhold til hans chauffør, Maurice.
Han bliver ked af det og vred.
Han er frygtelig jaloux.
Geli Raubal siger noget meget skræmmende til sine venner:
"Min onkel er et uhyre. Ingen forstår, hvad han kræver af mig."
Pressen spredte rygter om, at Hitler holdt Geli fanget i sin lejlighed.
På det tidspunkt er hun blevet forelsket i en ung mand i Wien-
-så hun vil til Wien, men det tillader han ikke.
Den 18. september overhørte naboer et skænderi mellem Hitler og hans niece.
Senere på dagen forlod Hitler München og tog til Nürnberg.
Næste dag bliver hun fundet død. Det var hans pistol.
Skød han hende? Der er mange vidner på, at han ikke var der den aften-
-så vi ved ikke, om det var ham, hende selv, eller en helt tredje.
Det er stadig et stort mysterium.
Uanset om Gelis død var mord eller selvmord, ramte det Hitler hårdt.
Han deltog ikke i begravelsen. Han kører alene ud til en sø.
Hans nærmeste medarbejdere frygter, at han overvejer at begå selvmord.
At han er ude af stand til at håndtere dette tab.
Og det hele blev snart endnu værre.
Pressen afslørede endnu en skandale med en tidligere elskerinde.
Fem år tidligere havde 16-årige Mimi Reiter forsøgt at begå selvmord.
Man endevendte også Hitlers forhold til en kendt homoseksuel, Ernst Röhm-
-chef for nazisternes paramilitære SA-korps.
Der er overskrifter, mange politikere aldrig ville kunne komme sig over.
"Hitlers elskerinde begår selvmord." "Nazisterne er ungkarle og bøsser."
Hitler måtte reagere hurtigt for at redde sit image.
Hitler benytter nogle af de redskaber, han kender bedst.
Han får Heinrich Hoffmann til at tage billeder af sig-
-som alt andet end den afviger, han bliver anklaget for at være.
I starten af 1932 udgav Hitlers private fotograf, Heinrich Hoffmann-
-en bog med titlen "Den Hitler, ingen kender."
Man kan se ham i familiære omgivelser som den rare faderfigur.
Det er selvfølgelig alt sammen opsat.
Hoffmanns bog blev en bestseller og genskabte Hitlers ry og karriere.
Det er utroligt, at Hitler inden for et år er kommet sig over skandalen.
Han er fuldkommen renskuret.
Men Hoffmann gjorde mere end bare at redde Hitlers fremtid.
Under et besøg i fotografens atelier i oktober 1929-
-mødte Hitler den kvinde, der fulgte ham resten af livet: Eva Braun.
Hun er 17 år. Hun er slank. Hun er lyshåret, og hun er ret glamourøs.
Men hun er også en meget uskyldig, ung og naiv pige-
-som er blevet opdraget strengt og traditionelt.
Hun passer meget godt ind i, hvordan Hitler foretrækker kvinder.
De skal være meget unge og barnlige og en anelse overfladiske-
-så han kan forme dem, som han vil.
Hun er en erstatning for Geli, en reinkarnation af hans niece.
Ligesom med Geli udøvede Hitler stærk kontrol over Eva.
De havde et forhold, men han havde lært ikke at komme for tæt på.
Hun bliver vildt forelsket i ham, men han holder hende på afstand.
Men Eva ville ikke finde sig i at blive holdt væk særlig længe.
Midt under valget i 1932 gjorde hun noget drastisk.
Der er kun gået et år, siden Geli Raubal døde-
-da Eva Braun første gang forsøger at begå selvmord.
Hun skyder sig selv i halsen.
Så der hersker tvivl om, hvad det egentlig er. Er det et råb om hjælp-
-et forsøg på at manipulere Hitler eller et udtryk for dyb fortvivlelse?
Det er interessant, at alle kvinder, Hitler har romantiske forhold til-
-tilsyneladende begår selvmord eller forsøger på det.
Eva overlevede, men efter Gelis død-
-kunne Hitler ikke tåle endnu en skandale, så han dækkede over det.
Adolf Hitler tillod ikke noget eller nogen at komme på tværs af hans plan-
-om at blive Tysklands enehersker.
Marts 1932.
Hitlers ry var reddet, og hans privatliv var under kontrol-
-så nu kunne han fokusere på sit mål: At blive enehersker over Tyskland.
Der var kun én ting, der stod i vejen for ham.
Hitlers modstander var en folkehelt og Tysklands præsident:
84-årige Paul von Hindenburg.
Det er svært at forestille sig to mænd, der er mere forskellige.
Hitler er tidligere menig i hæren. Hindenburg er en berømt feltmarskal.
Hindenburg repræsenterede Tysklands gamle garde-
-mens østrigeren fra arbejderklassen var en moderne politisk pioner.
Under præsidentvalget i 1932 gik Hitler i luften med sin valgkampagne.
Det er en ny idé. At bruge et fly til at rejse rundt i Tyskland i 30'erne?
Det er noget helt nyt.
Ligesom Mussolini tror Hitler på futuristisk teknologi.
Noget af det vigtigste var fly. De blev brugt under krigen-
-men i mellemkrigstiden eksploderer markedet for flyrejser.
Hitler ser flyet som noget, der imponerer masserne.
Hitler går helt agurk på embedsmænd i lufthavnene.
Flyveplaner er for almindelige mennesker.
Når Hitler flyver, bestemmer han helt selv.
Han lander i en by om morgenen og flyver videre om eftermiddagen.
Det er en yderst moderne og smart måde at føre valgkampagne på.
Han holder mange taler. Fem, seks, syv om dagen. Han er alle vegne.
Denne måde at føre kampagne på gjorde nazismen til en damptromle-
-der tiltrak millioner af tilhængere.
På mindre end en uge holdt Hitler 20 taler over hele Tyskland.
Han talte til næsten en million mennesker.
Sammenlignet med Hindenburg var Hitler en dynamisk politisk kraft-
-og Goebbels' pr-apparat sørgede for den størst mulige virkning.
Han er berømt. Folk står i kø i timevis for at få hans autograf-
-trykke hans hånd eller bare røre ved hans skulder.
Det er tydeligt, at der er millioner af tyskere, måske mange millioner-
-som ikke ville have noget problem med, at Hitler kom til magten.
Juli 1932. Nazisterne vandt 230 pladser i rigsdagsvalget-
-og Hitler var dermed leder af det største parti i parlamentet.
Under et møde med Hindenburg bliver han tilbudt posten som vicekansler.
Så bliver Hitler næstkommanderende, og det har han intet ønske om.
Han venter, til han kan få uindskrænket magt.
Han mener, at tiden er inde. Det bekræfter hans frelser-kompleks-
-som han har båret rundt på, siden... lad os sige midten af 1920'erne-
-som siger, at han vilje dikterer, at han skal være kansler.
Men Hindenburg ville ikke have Hitler som kansler, og det sagde han ligeud.
"Jeg kan ikke retfærdiggøre over for Gud, min samvittighed og fædrelandet-
-at give magten til et enkelt parti-
-som er stærkt fjendtlige over for folk, der ikke er enige med dem."
Men Hitler efterstræbte ubønhørligt magten-
-og et halvt år efter bøjede Hindenburg sig for det uundgåelige.
Den 30. januar 1933.
Hindenburg udnævnte Adolf Hitler til tysk kansler i den tro-
-at han ville dæmpe sine ekstreme synspunkter.
Det er en fejlvurdering. Hindenburg og mange af dem omkring ham-
-forstod slet ikke, hvordan folkelig politik fungerede.
Det handler ikke om at kontrollere Hitler.
Hvis man gør Hitler til kansler, vil man selv blive kontrolleret.
En måned efter, i Berlin Sportpalast, skal Hitler tale til hele nationen.
Hans første tale som kansler er hans livs største øjeblik.
Det er hans chance for at vise sig værdig til at lede Tyskland.
Det er ikke en helt almindelig politisk tale.
Der er stormtropper. Der er nazistiske bannere.
Man får en fornemmelse af, at der er en helt ny mand på scenen.
Hitler havde brugt ti år på at finpudse sin fremtoning-
-og det var dette øjeblik, han havde ventet på.
Politikere kommer typisk forfra, men Hitler kom bagfra.
Det skaber en enorm spænding, da han bevæger sig gennem mængden.
Hitler var klar til sit livs optræden.
De venter på, at Hitler skal tale. Alle er spændte.
De har råbt "heil Hitler" længe, og hvad gør han? Han stopper op.
Der ligger en skjult kraft i denne stille pause.
Kraften i den pause øger hans status.
Tysklands nye leder stod tavs i næsten et minut.
Budskabet er: "Jeg præsenterer mig for mit folk. Jeg er frelseren."
Han venter og soler sig i deres tilbedelse.
Tyskere, kammerater, arbejdere...
Han starter langsomt, ligesom i starten af et forhold.
I kender alle til årsagerne til-
-at de mange millioner medlemmer i vores bevægelse har kæmpet så hårdt.
Så kommer anden del, efter at han har fået kontakt til publikum.
Og her øger han tempoet og går en tone op.
Han ønsker at overbringe sit budskab.
Han tager følelserne med. Han hugger i luften, når han understreger noget.
Han begynder at remse op i et hastigt tempo.
Han taler meget ivrigt, han sveder, og han spytter.
...og ligesom denne bevægelse...
Hitler havde tryllebundet sit publikum.
Regn aldrig med hjælp fra nogen som helst-
-uden for vores egen nation og vores eget folk.
Alene i os selv... ligger det tyske folks fremtid gemt.
Kun vi kan hæve os op gennem vores eget slid-
-vores egen arbejdsomhed, vores egen trods og vores egen udholdenhed.
Kun da vil vi kunne rejse os igen, ligesom vores forfædre engang gjorde.
De gjorde Tyskland stort uden andres hjælp, de gjorde det på egen hånd!
Men Hitlers vej til magten var stadig blokeret af præsident Hindenburg-
-og den vedvarende trussel fra kommunistpartiet.
Den 27. februar 1933.
Rigsdagen, midtpunktet for tysk demokrati, blev sat i brand.
Rigsdagsbranden sker på et tidspunkt, hvor der er stor politisk uro-
-mellem den nye regering, nazisterne og venstrefløjen.
Hitler siger til reporterne, at han ved, hvem der påsatte branden.
Det var kommunisterne. "Et nøje udtænkt kommunistisk komplot."
Han er fortaler for et nådesløst opgør med de røde.
En hollandsk kommunist blev anholdt, og det brugte Hitler som påskud.
Millioner tror på Hitler, når han siger, at kommunisterne opruster-
-og at de forbereder sig på at angribe den tyske stat.
Hitler fik overtalt Hindenburg til at underskrive et nøddekret.
Han kunne nu begrænse ytringsfriheden og fængsle folk uden rettergang.
Det blev starten på Det Tredje Rige.
De fleste opfatter dekretet som noget positivt.
Men folk forstår ikke, at det aldrig bliver slettet af lovbøgerne igen.
Det er et genialt stykke manipulation.
Med ét slag kan Hitler nu frit udrydde alle sine politiske fjender.
Ved daggry dagen efter er 4.000 kommunister blevet anholdt-
-og er på vej til de helt nye koncentrationslejre-
-der er ved at blive opført ved Dachau og andre byer.
Selvom oppositionens ledere var væk, og truslen fra venstre fjernet-
-var Hitler forsigtig med ikke at gå for hurtigt frem.
Den 21. marts 1933.
Fejringen af den nye rigsdag holdes uden for garnisonskirken i Potsdam.
Nu ønsker Hitler at vise det tyske folk og den tyske regering-
-at han ikke er en trussel. Han er ikke en højreorienteret galning.
Stop. Her har vi Hindenburg. Læg mærke til, at han er i fuld uniform.
Hitler ønsker helt sikkert ikke, at folk skal finde ud af-
-at han udfordrer Hindenburgs magt, så han har med vilje civilt tøj på.
Her kan man se, at Hitler ikke engang er tæt på Hindenburg.
Det skal give indtryk af, at han er underdanig.
Han er essentielt en ulv i fåreklæder her.
Hitler var meget opmærksom på at indgyde tillid udadtil.
Men bag kulisserne styrede han medierne og gjorde op med fjender.
Hitler knuser enhver modstand eller mulig modstand mod sit diktatur.
De politiske partier bliver knust. Fagforeningerne bliver knust.
I sommeren 1933 bliver Tyskland fuldkommen underlagt Hitler.
Men der var stadig én ting, der afholdt ham fra total magt.
Problemet for Hitler er, at så længe von Hindenburg lever og er præsident-
-kan han ikke gøre så meget. Han kan ikke komme af med von Hindenburg.
Kommunisterne var ryddet af vejen, så Hitlers ekstreme antisemitiske idéer-
-beskrevet i "Mein Kampf", var nu tæt på at blive virkelighed.
Marts 1933. Adolf Hitler havde fået vidtrækkende magt-
-og der blev begået vold mod jødiske borgere og firmaer i hele Tyskland.
Antisemitismen var meget udbredt blandt medlemmer af partiet-
-og efter magtovertagelsen mente de, at de kunne gøre, som de ville.
Da jødiske organisationer truede med at boykotte tyske varer-
-pressede den hårde kerne på for at få Hitler til at svare igen.
Jøder blev fjernet fra stillinger i det offentlige.
Man vedtog love, der diskriminerede mod dem på en lang række punkter.
Man kan kalde det et budskab til jøder uden for Tyskland.
De skal passe på, hvordan de forholder sig til det nye styre.
Et styre, hvis vigtigste metoder var intimidering og forfølgelse.
Det Tredje Rige er langt hen ad vejen et samfund, der bygger på terror.
Folk finder snart ud af at tie, hvis de er utilfredse med tingene.
Men Hitler vidste godt, at hans handlinger blev kritiseret voldsomt.
Hitler er besat af tanken om personlig sikkerhed.
Han har altid snesevis af sikkerhedsfolk omkring sig-
-fordi han altid er bange for at blive snigmyrdet.
Hitler oprettede et personligt vagtkorps: Schutzstaffel, SS.
I 1934 var den største trussel ikke angreb fra kommunister eller jøder-
-men derimod fra hans partifæller.
Det må være kommet som en overraskelse for Hitler.
Hovedmanden er hans gode gamle ven, Ernst Röhm-
-chef for partiets stormtropper, SA.
Röhm er blevet en rival, når det gælder magten i partiet-
-og et uroligt element i Hitlers komfortable nye styre.
Februar 1934.
Röhm fremlagde en dristig plan for krigsministeren, Werner von Blomberg.
Han ville gøre stormtropperne i SA til Tysklands primære væbnede styrke.
Han ville feje den tyske hær, statsbureaukratiet, retssystemet-
-og Weimar-forfatningen af banen og skabe en rendyrket nazistisk stat.
Men det ønsker Hitler ikke, for det vil ødelægge hans forhold til hæren.
"Hvis vi forsøger at fjerne hæren-
-og erstatte den med en folkehær baseret på Ernst Röhms SA-
-går hæren ind og knuser os."
Hitler er indstillet på, at der må gøres noget.
Hitler vidste, at han havde brug for hæren til at sikre sit styre-
-så han vendte rygter om et kup, spredt af højtstående naziledere-
-til sin egen fordel.
Hærens overkommando er også forfærdet ved tanken om, at Röhm-
-og hans bøller skal overtage ansvaret for landets forsvar.
Der opstår en alliance mellem officererne og Hitler-
-fordi de har samme mål: De vil tæmme Ernst Röhm.
Hitler beslutter sig for at bruge vold-
-og løse alle sine problemer i løbet af én blodig nat.
Ved Bad Wiessee i Sydtyskland-
-er Röhm og andre SA-ledere samlet for at møde Hitler.
Men Føreren kom tidligt, ved daggry, flankeret af SS-officerer.
Röhm og de andre SA-ledere er fuldkommen uforberedt på det.
Han bryder ind i Röhms værelse og råber: "Op, dit svin! Du er anholdt!"
Og så stormer han ud igen.
Hitler lod sin gamle ven anholde-
-men flere højtstående nazister ville også have ham dømt til døden.
Han tøver. Han er ikke sikker på, om han ønsker at slå sin ven ihjel.
Han regner troskab for at være noget af det vigtigste i sit politiske liv.
Hvis folk er trofaste over for ham, gengælder han det.
Og i tilfældet med Röhm har han meget svært ved at bryde det bånd.
Den 1. juli 1934. Et afgørende øjeblik for Hitler.
Han fik SS til at give Röhm en pistol og aviser, der kaldte ham forræder.
Han regnede med, at Röhm ville godtage sin skæbne og begå selvmord.
De venter. Minutterne går, men der lyder ikke noget skud.
SS tog sagen i egen hånd.
Röhms død var en lille del af et organiseret massemord-
-der senere blev kendt som "De Lange Knives Nat."
Over hele Tyskland dræber dødspatruljer forskellige folk.
Modstandere af regimet. Dem, der har kritiseret de nye tilstande.
Hitler bruger krisen med Röhm til at gøre op med sine modstandere.
Det officielle dødstal er 85, men det egentlige tal er langt højere.
Det sendte et budskab til alle andre-
-der overvejede at udfordre Hitler: At det var meget farligt at gøre.
Nogle af dem, der er godt tilfredse med mordet, er hærens officerer.
De krævede, at Hitler gjorde noget ved problemet, og det har han gjort.
SA bruges nu kun til parader.
Ikke mere sludder om, at SA skal være Tysklands officielle hær.
Hæren er de eneste i landet, der må bære våben, og i de følgende uger-
-sværger hver eneste enhed i hæren personligt troskab til Adolf Hitler.
Man kan kun knuse oprør ved at være hård som jern.
I en tale til Rigsdagen, som blev sendt i hele Tyskland-
-forsvarede Hitler sine handlinger som afgørende for landets sikkerhed.
I de timer havde jeg ansvaret for hele den tyske nations fremtid-
-og var derfor den øverste juridiske myndighed for det tyske folk!
Hitler undgik dygtigt anklager. Politiske ledere, offentligheden-
-og vigtigst af alt hæren, hyldede ham for at have afværget forræderiet.
To uger senere døde den 86-årige præsident Hindenburg af kræft.
Den sidste hindring var væk, og Hitler greb øjeblikket-
-og overtog rollen som både kansler og præsident.
Ingen modsatte sig det. Både rigsdagen og folket-
-var i det sidste halvandet år kommet til at se Hitler som Tysklands leder.
Hitlers hurtige opstigning skyldtes en ubønhørlig drivkraft-
-nådesløs intimidering og en personkult.
Men nu var han nødt til at cementere sin position som Fører.
Hitler er tydeligvis en leder uden sidestykke.
Han kan se mulighederne i film som et moderne medie-
-og at det vil blive rigtig vigtigt med hensyn til-
-at cementere og videreføre hans magt.
Hitler havde allerede brugt fotografier til at forme sit image.
Nu gik han og Leni Riefenstahl i gang med at skabe et nyt billede af ham-
-og hans planer for et stærkt, forenet og uafhængigt Tyskland.
Resultatet var den ultimative propagandafilm: "Viljens Triumf."
Det vigtigste i begyndelsen af "Viljens Triumf" er her-
-hvor hun viser Hitler, der kommer flyvende-
-som en frelser, der stiger ned fra Himlen for at redde folket.
Man ser skyggen af hans fly på vej hen over Tyskland.
Skyggen af den guddommelige Fører-skikkelse.
Og når man kommer videre gennem filmen-
-viser Hitler én, at Tyskland takket være ham er forenet på alle måder.
Arbejdere, bønder, butiksejere, fagmænd-
-står alle sammen i grupper og hylder nazisterne.
Det er interessant at se, hvor mange kvinder og børn der er i publikum.
Han præsenteres bogstavelig talt som partiets fader.
Den var et mesterværk inden for propaganda.
Hitlers nøje opbyggede image, der var blevet formet gennem 15 år-
-ramte tyskerne som en blockbuster fra Hollywood.
"Viljens Triumf" viser nazisternes partikongres i Nürnberg i 1934.
Hele arrangementet blev iværksat med filmen for øje.
Det var Adolf Hitler, som han ville fremstå for verden.
Man kan forestille sig tyskerne gå i biografen og se den.
Hvis de ikke vidste så meget om Hitler før-
-må den have haft en utrolig indvirkning.
De må have reageret ved at se på Hitler og nazisterne-
-og erkendt, at de var fremtiden, og at de kunne opnå resultater.
En kraft, der kunne trække Tyskland ud af det kaos, det befandt sig i.
Filmen var en hyldest til magten og det tyske folk.
"Viljens Triumf" er nok den mest bemærkelsesværdige erklæring-
-fra hele det diktatur.
Jeg ved, at mens I med stolt ydmyghed tjener Tyskland-
-vil Tyskland til gengæld med stolthed se-
-hvorledes dets sønner marcherer!
Han er frelseren, der tilbyder det tyske folk et nyt paradis.
Og hvem ønskede ikke det efter alt det, de havde været igennem?
Det er en genial brug af propaganda.
Og det er meget fjernt fra Hitlers unge år.
Fra ensom teenager og fejlslagen kunstner til Fører for alle tyskere-
-og Hitler havde nøje tilrettelagt hvert eneste skridt af det.
Han er kommet langt fra fattighjemmet og livet i Wiens gader-
-fra at sælge postkort for håndører til at sidde på magtens tinde.
Tænk at gå gennem en amerikansk by, Philadelphia, New York eller Detroit-
-og se hjemløse og så forestille sig dem sidde i Det Hvide Hus om 20 år.
Adolf Hitler havde erobret Tyskland. Nu var han klar til at erobre verden.